Mika 6 | Beibele Inthaneteng | Phetolelo ya Lefase le Lefsa
Genesi Ekisodo Lefitiko Numeri Doiteronomio Joshua Baahlodi Ruthe 1 Samuele 2 Samuele 1 Dikgoši 2 Dikgoši 1 Dikoronika 2 Dikoronika Esera Nehemia Esitere Jobo Psalme Diema Mmoledi Sefela sa Difela Jesaya Jeremia Dillo tša Jeremia Hesekiele Daniele Hosea Joele Amosi Obadia Jona Mika Nahume Habakuku Tsefanya Hagai Sakaria Maleaki Mateo Mareka Luka Johane Ditiro Baroma 1 Bakorinthe 2 Bakorinthe Bagalatia Baefeso Bafilipi Bakolose 1 Bathesalonika 2 Bathesalonika 1 Timotheo 2 Timotheo Tito Filemone Baheberu Jakobo 1 Petro 2 Petro 1 Johane 2 Johane 3 Johane Juda Kutollo 1 2 3 4 5 6 7
6 Ekwang seo Jehofa a se bolelago hle.+ Ema o sekiše dithaba, le gona anke meboto e kwe lentšu la gago.+ 2 Lena dithaba, ekwang tsheko ya Jehofa, le lena maswika a tiilego gotee le lena metheo ya lefase;+ gobane Jehofa o sekiša batho ba gagwe, o tlo tšeišana kgang le Isiraele, a re:+ 3 “Lena batho ba ka,+ ke le dirile’ng? Ke le lapišitše ka’ng?+ Neang bohlatse bja go ntatofatša.+ 4 Gobane ke le rotošitše ka le ntšha nageng ya Egipita,+ ka le lopolla ntlong ya makgoba;+ ka roma Moshe, Arone le Miriamo gore ba le ete pele.+ 5 Lena batho ba ka, hle gopolang+ seo Balaka kgoši ya Moaba a ilego a se rera,+ le seo Bileama morwa wa Beoro a mo arabilego ka sona.+ Gopolang tšeo di diregilego go tloga Shithima+ go fihla Giligala,+ e le gore ditiro tša Jehofa tša go loka di tsebje.”+ 6 Ke tla ipega ka eng+ go Jehofa? Ke tla khunamela Modimo wa godimo ka eng?+ Na ke ipege go yena ka dibego tše di feletšego tša go fišwa+ le ka dinamane tša ngwaga o tee? 7 Na Jehofa o tla thabela dikgapa tše dikete le meela ya makhura e dikete tše masome?+ Na nka neela morwa wa ka wa leitšibulo ka baka la bofetogedi bja ka, ka neela seenywa sa mpa ya ka ka baka la sebe sa moya wa ka?+ 8 O go boditše se sebotse, wena motho.+ Ke eng seo Jehofa a go kgopelago sona ge e se go bontšha toka,+ go rata botho+ le go ba le boipoetšo+ ge o sepela le Modimo wa gago?+ 9 Lentšu la Jehofa le goeletša motse+ gomme motho wa bohlale bjo bo holago o tla boifa leina la gago.+ Ekwang molamo le yo a beilego kotlo.+ 10 Na ka ntlong ya motho yo kgopo go sa dutše go na le matlotlo a bokgopo+ le seroto* sa go hlaela seo se solwago? 11 Na nka ba yo a hlwekilego boitshwarong mola ke na le dikala tša boradia le mokotla wa maswika a go ela boima a bofora?+ 12 Gobane bahumi ba gona ba tletše bošoro, badudi ba gona ba bolela maaka+ gomme leleme la magano a bona le a fora.+ 13 “Ge e le nna ke tla go itia go ba go fihla o babja;+ o tla šwalalanywa ka baka la dibe tša gago.+ 14 Go ja o tla ja, eupša o ka se khore, o tla šala o swerwe ke tlala.+ O tla tloša dilo gore o yo di boloka, eupša o ka se kgone go di šireletša; le seo o ka tlogago le sona se šireletšegile, ke tla se gafela tšhoša.+ 15 Ge e le go bjala peu o tla bjala, eupša o ka se bune. Ge e le mahlware o tlo a gatakela, eupša o ka se itlotše ka makhura a ona; le beine e bose o tlo e hlotla eupša o ka se e nwe.+ 16 Go latelwa melao ya Omiri+ le mediro ka moka ya ba ntlo ya Ahaba,+ lena le sepela ka merero ya bona;+ ke tla le dira selo se se tlabago gomme badudi ba motse ba kwerwa ka go leletšwa molodi;+ le gona le tla rwala kgobogo ya merafo.”+